「學民」一字來自學生身份，而學生亦帶有香港公民嘅身份，因此必須履行公民義務，積極參與公共社會事務。「思潮」一字係來自五四運動，當年學生摒棄中國舊有傳統思想，追求德先生（Democracy，民主）同賽先生（Science，科學），渴望民主、思想同言論自由。組織者決意以當年嘅學生運動作為榜樣，追求自由開放嘅思想自由，而唔係盲目嘅愛國情懷。